section_heading: Villa rustica u zaljevu Verige
paragraph_text: Na sjevernoj padini brda Dubovac, odnosno na sjeveroistočnom dijelu otoka Veli Brijun nalazi se villa rustica u uvali Verige. Istacima poluotoka dobro je zaštićena od vjetrova, no istodobno ima pogled prema moru, kopuni i susjednoj Fažani. Uz gospodarsku funkciju, vila je vrlo vjerojatno bila namijenjena boravku vlasnika, o tome svjedoči velika cisterna. Vjerojatno je imala pristanište. Izvor slatke vode na brdu Gradina bila je još jedna pogodnost ove vile. Datira se u 1.st.pr.Kr. ili rano 1. stoljeće.